जयरानीलाई अर्को स्वर्ण
महिला १०० मिटर हर्डल्स (बाधा दौड) मा आर्मीकी जयरानी थारुले स्वर्ण पदक जितेकी छन् । उनको यो राष्टिय खेलकुदमा दोस्रो स्वर्ण हो । पोखरा रंगशालाको ट्रयाकमा सोमबार जयरानीले १५.६९ सेकेन्डबाट उक्त दूरी पार गरिन् ।  
पोखरा — महिला १०० मिटर हर्डल्स (बाधा दौड) मा आर्मीकी जयरानी थारुले स्वर्ण पदक जितेकी छन् । उनको यो राष्टिय खेलकुदमा दोस्रो स्वर्ण हो । पोखरा रंगशालाको ट्रयाकमा सोमबार जयरानीले १५.६९ सेकेन्डबाट उक्त दूरी पार गरिन् ।  ४०० मिटरकी स्वर्णधारी जयरानीले हिट चरणमा १५.१६ सेकेन्ड बनाएर आफ्नो समय सुधारेकी थिइन् । उनले गत असार काठमाडौं सम्पन्न ४४ औं राष्ट्रिय एथलेटिक्समा १५.२० सेकेन्डको कीर्तिमान बनाएकी थिइन् । आठौं राष्ट्रियमा पनि उनले रजत जितेकी थिइन् । यसपालिको रजत आर्मीकी निर्मला थापाले १६.२५ सेकेन्डबाट जितिन् । एपीएफकी भगिरथी थारुले १९.१३ सेकेन्डबाट कांस्य जितेकी छन् ।पुरुष ११० मिटर हर्डल्सको स्वर्ण आर्मीका धावक जीवन चौधरीले जिते । उनले त्यसका लागि १५ दशमलव ०३ सेकेन्ड लिए । पुलिसका चन्द्रदेव जोशीले राष्ट्रिय खेलकुदको रजतलाई निरन्तता दिए । यसपालि १५.१८ सेकेन्डबाट रजत जितेका उनले आठौं संस्करणमा पनि रजत नै जितेका थिए । आर्मीका रामप्रसाद थारुले १६.०० सेकेन्डबाट कांस्य थापे ।